Lytix biopharma i Tromsø har gjort oppsiktsvekkende funn innenfor kreftbehandling, skriver TV2.

Egenskapene til et stoff som finnes i melk og råmelk er noe forskerne har benyttet seg av. Når kreftcellen blir tilsatt et spesielt molekyl så krymper og ødelegges den, før den sprekker, forklarer Baldur Sveinbjörnsson, en av forskerne bak prosjektet til TV2. Kreftcellene i en kreftsvulst blir drept når dette stoffet sprøytes inn.

- Svulstene minsker og blir etter hvert helt borte, opplyser Sveinbjörnsson til TV2. Per i dag har dette størst potensial på svulster som ligger i overflaten, hvor vi kan sprøyte det rett inn.

LES OGSÅ: Grethe overvant kreften tre ganger - så ble hun blind

Etter innsprøytningen vil immunforsvaret gjenkjenne og drepe andre kreftceller i kroppen. Til nå har firmaet prøvd ut metoden på mus og rotter, men fra og med høsten av skal over 50 personer fra Norge, Belgia og England testes.

Lovende

- Dette er noe av det mest lovende jeg har sett og vært borti, sier Pål Dag Line til TV2.

Line er avdelingsleder på avdeling for transplantasjonsmedisin ved Oslo Universitetssykehus har forsket på hvordan denne medisinen virker på dyr.

- Mange pasienter som i dag dør av kreft kan enten bli friske eller kan leve lenge med kreftsykdommen, sier Line.

LES OGSÅ: Ny studie hevder at færre overlever kreft i nord enn resten av landet

Kreftforeningen følger utviklingen.

- Vi ser veldig positivt på det, fordi det har gitt såpass gode resultater i prekliniske forsøk, sier Jannikke Ludt seksjonssjef i Kreftforeningen til TV2.

Ludt sier til TV2 at det allikevel er lang vei fra testing på dyr til mennesker.

LES MER OM FORSKNINGEN HER